MATURA 2024

**SPLOŠNO O MATURI**

**ureja jo Zakon o maturi in spremembe zakona ter Pravilnik o splošni maturi (www.ric.si)**

Kandidati opravljajo maturo  iz petih predmetov:

* slovenščine,
* tujega jezika (angleški, nemški, francoski, španski),
* matematike,
* med izbirnimi predmeti (fizika, biologija, kemija, informatika, geografija, zgodovina, sociologija, psihologija, filozofija, tuji jeziki, umetnostna zgodovina) izbere kandidat  dva predmeta.

Matematiko in tuje jezike lahko kandidat opravlja na osnovni ali višji ravni zahtevnosti, ostale predmete pa le na osnovni ravni zahtevnosti. Na višji ravni lahko kandidat opravlja največ tri predmete, vendar se mu pri splošnem uspehu upošteva ocena po povišani ocenjevalni lestvici pri največ enem tujem jeziku, pri čemer se upošteva boljša od ocen. Pri tujem jeziku, ki je ocenjen slabše, se pri splošnem uspehu upošteva ocena v petstopenjski ocenjevalni lestvici.

Pri izbiri izbirnega dela veljajo naslednje omejitve:

* med predmeti filozofija, sociologija in psihologija lahko izbere enega;
* med predmeti izbirnega dela sme biti samo en jezik;
* če si kandidat izbere šesti predmet na maturi, zgornje omejitve zanj ne veljajo, če koledar ne omogoča opravljanja v spomladanskem roku, na podlagi sklepa DK SM kandidat predmet opravlja v jesenskem roku.

**Splošni uspeh na maturi**:

Splošni uspeh na maturi se izraža v točkah kot vsota ocen iz maturitetnih predmetov. Ocenjevalna lestvica je  za maturitetne izpite, ki jih kandidati opravljajo na višji ravni zahtevnosti (matematika, tuj jezik) in pri slovenščini, ustrezno povišana na način, ki je opisan v  54. členu Pravilnika o splošni maturi.

Tako je najvišji možni uspeh na maturi 34 točk.

Če kandidat pri maturi uspešno opravi tri izbirne predmete, se za splošni uspeh pri maturi upoštevata dva najbolje ocenjena izbirna predmeta. Pozitivna ocena tretjega izbirnega predmeta ne more nadomestiti negativne ocene prvega ali drugega izbirnega predmeta.

## MATURITETNI IZPITNI RED

Osnovna določila maturitetnega izpitnega reda so:

Kandidati se zberejo v prostoru za opravljanje izpita 20 minut pred pričetkom izpita. Vsi pisni izpiti se začenjajo ob 9. uri. Pisni izpit kandidati opravljajo v prostoru z natančno določenim sedežnim redom. Ob vhodu v prostor bo vsak dan objavljen  natančen razpored kandidatov. Kandidat ima s seboj veljaven osebni dokument.
Pisni izpit nadzorujeta dva nadzorna učitelja, od katerih noben ne sme biti učitelj predmeta, iz katerega poteka izpit. Razen osnovnih navodil o poteku izpita, nadzorni učitelj ne sme komentirati izpitnih nalog. Zato po razdelitvi izpitnih pol ni možno postavljati vprašanj. Dijaki naj upoštevajo pisna navodila na izpitnih polah.
Kandidati morajo upoštevati navodila nadzornega učitelja, naloge morajo reševati samostojno, med seboj ne smejo sodelovati in motiti potek izpita.
Vsako odstopanje od navedenega je kršitev izpitnega reda. Kandidata, ki ne upošteva izpitnega reda, nadzorni učitelj opomni. Če kandidat ponavlja kršitve, ga lahko nadzorni učitelj odstrani iz izpitnega prostora in od opravljanja izpita.  **Kandidati v izpitnem prostoru ne smejo imeti pripomočkov, kot je mobitel ali druge prenosne elektronske komunikacijske naprave ter ročnih ur.** Med potekom izpita lahko z dovoljenjem nadzornega učitelja zapusti prostor le po en kandidat.
Med odsotnostjo mora kandidata nadzorovati eden od nadzornih učiteljev. Prvih 30 minut in zadnjih 15 minut pred iztekom časa, določenega za pisni izpit, ne sme noben kandidat zapustiti prostora, kjer poteka izpit.
Pri izpitih, kjer je predviden 10 min premor, kandidati v tem času in če prej zaključijo s pisanjem prve izpitne pole, ne smejo zapuščati izpitnega prostora.
Več o izpitnem redu na <https://www.ric.si/splosna-matura/splosne-informacije/> Pravilnik o splošni maturi, Zakon o maturi in drugi predpisi.

Maturitetni izpitni red bomo upoštevali pri predmaturitetnem preizkusu.

**IZBOLJŠEVANJE OCENE**

Kandidat ima pravico do enkratnega izboljševanja ocen iz enega ali več predmetov v prihodnjih dveh letih.

#### POPRAVNI IZPITI

Dijak, ki je neuspešen pri dveh maturitetnih predmetih, ima pravico dve leti opravljati popravne izpite.

**MATURITETNI KOLEDAR**

* 15. november 2023 zadnji rok za predprijavo k maturi, oddaja vlog za opravljanje mature za kandidate s posebnimi potrebami
* 2. marec 2024 predmaturitetni preizkus iz matematike
* 26. marec 2024  zadnji rok za prijavo na spomladanski rok mature
* 18. april 2024 zadnji rok za oddajo seminarskih nalog in vaj (če s pravili ni določeno drugače)
* 7. maj 2024 slovenščina IP 1 - esej
* 14. maj 2024 seznanitev s točkami internega dela preko spletne strani Državnega izpitnega centra
* 24. maj 2024 rok za odjavo od spomladanskega roka mature
* 29. maj 2024 slovenščina - IP 2
* 30. maj 2024 filozofija, psihologija, sociologija
* 31. maj 2024 biologija
* 1. junij 2024 angleščina
* 3. junij 2024 geografija
* 5. junij 2024 umetnostna zgodovina
* 6. junij 2024 nemščina, francoščina\*
* 7. junij 204 zgodovina
* 8. junij 2024 matematika
* 11. junij 2024 fizika
* 12. junij 2024 informatika, francoščina\*
* 13. junij 2024 španščina, francoščina\*
* 14. junij 2024 kemija

\*dokončen datum pisanja maturitetnega izpita iz francoščine bo znan do 15. aprila 2024 na šoli

* od 10. do vključno 21. junija 2024 ustni izpiti
* 11. julij 2024 seznanitev kandidatov z uspehom na maturi
* 12. julij 2024 zadnji rok za prijavo na **jesenski izpitni rok**
* 19. avgust 2024 zadnji rok za predložitev dokazil oziroma pisno odjavo za **jesenski rok**
* 23. avgust do vključno 4. september 2024 **jesenski rok mature** (pisni in ustni izpiti)

Kandidati, ki bodo 7. maja pisali esej, pa ne bodo uspešno zaključili 4. letnika, bodo morali na jesenskem roku mature esej pisati še enkrat.

 **ZUNANJI KANDIDATI**

Šola **lahko**, po pooblastilu Državnega izpitnega centra, sprejme tudi zunanje kandidate (21. letniki in dodatni maturitetni izpit). Ti naj se o možnosti opravljanja izpitov dogovarjajo **samo** s tajnico ŠMK Gimnazije Šentvid v času **govorilnih ur (vsak petek od 8.50 do 9.30), (prosim, da se prej dogovorite po e pošti)** ali po elektronski pošti (andreja.droljc@sentvid.org).

Kandidati brez statusa dijaka v programu, ki se zaključuje s splošno maturo, opravljanje izpitov plačajo (tako RIC kot tudi šoli). Informacije o ceni in načinu plačila RIC so objavljene na njihovi spletni strani, o plačilu šoli pa bodo na šolski maturitetni oglasni deski oz. spletni strani v času za prijavo. **Zunanji kandidati se morajo na opravljanje praktičnega dela izpita prijaviti (in plačati stroške) najkasneje do 1. septembra, v nasprotnem primeru lahko opravljajo le zunanji del izpita (pisni izpit).**